BIS พุ่ง 22% ทะลุเป้า 7 บ. โบรกชี้กำไรปีนี้โต 65% เฉียด 120 ลบ. รับรายได้อาหารสัตว์หนุน
BIS พุ่งกระฉูด 22% ทะลุเป้า 7 บ. โบรกชี้กำไรปีนี้โตแตะ 119 ลบ. เพิ่มขึ้น 65% รับอานิสงค์ราคาอาหารสัตว์ปรับตัวสูง หนุน gross margin ปรับตัวดีขึ้นเป็น 18.5% ส่วนแนวโน้มผลการคาดกำไรปี 64-66 โตเฉลี่ย 37%
BIS พุ่งกระฉูด 22% ทะลุเป้า 7 บ. โบรกชี้กำไรปีนี้โตแตะ 119 ลบ. เพิ่มขึ้น 65% รับอานิสงค์ราคาอาหารสัตว์ปรับตัวสูง หนุน gross margin ปรับตัวดีขึ้นเป็น 18.5% ส่วนแนวโน้มผลการคาดกำไรปี 64-66 โตเฉลี่ย 37%
6 พ.ค. 2565

ผู้สื่อข่าวรายงานว่าวันนี้ (6 เม.ย. 2565) ราคาหุ้นบริษัท ไบโอซายน์ แอนิมัล เฮลธ์ จำกัด (มหาชน) หรือ BIS ปิดตลาดเช้า 12:30 น. อยู่ที่ระดับ 10.90 บาท เพิ่มขึ้น 2.00 บาท หรือ 22.47% โดยทำจุดสูงสุดที่ 11.00 บาท และทำจุดต่ำสุดที่ 8.35 บาท ด้วยมูลค่าการซื้อขาย 2 พันล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (5 พ.ค. 2565) ว่า ทางฝ่ายวิจัยประเมินกำไรสุทธิปี 2565 อยู่ที่ 119 ล้านบาท เพิ่มขึ้น 65% เมื่อเทียบกับงวดเดียวกันของปีก่อน และ ปี 2566 อยู่ที่ 137 ล้านบาท เพิ่มขึ้น 15%เมื่อเทียบกับงวดเดียวกันของปีก่อน โดยเกิดจาก 1)คาดว่ารายได้ที่กลับมาฟื้นตัวได้ดีหลังจากผลกระทบของ covid-19, ASF และได้อานิสงส์จากราคาอาหารสัตว์ที่ปรับตัวสูงขึ้น และ 2)gross margin ปรับตัวดีขึ้นเป็น 18.5% เพิ่มขึ้นจาก 17.6% ของปี 2564 จากการผลิตสินค้าภายในโรงงานตัวเองแทนการจ้างบริษัทอื่นผลิตให้จึงทำให้ลดค่าใช้จ่ายและคุมต้นทุนได้มากขึ้น
ด้านฝ่ายวิจัยประเมินราคาเป้าหมายปี 2565 ของ BIS ที่ 7.00 บาท อิงค่า PER ปี 2565 ที่ 18.40 เท่า โดยอิงจากค่าเฉลี่ยของบริษัทที่มีลักษณะธุรกิจที่ใกล้เคียงกันในตลาดโดยมองว่าแนวโน้มผลการดำเนินงานของบริษัทจะเติบโตได้เป็นอย่างดี โดยมีการเติบโตกำไรสุทธิ 2564-2566 CAGR ที่ 37%